14. ΑΠΟΦΑΣΙΣ ΥΠ. ΕΜΠΟΡΙΚΗΣ ΝΑΥΤΙΛΙΑΣ Αριθ. 23789/1282 της 6 Ιουν./15 Ιουλ.  1946 (ΦΕΚ Β΄ 113) Περί καθορισμού της δικαιοδοσίας και αρμοδιότητος των υπαλλήλων Λιμένος. Έχοντες υπ’ όψιν το άρθρ. 4 παρ. 2 του από 27 Μαΐου 1927 Ν.Δ/τος «περί διοικήσεως του Εμπορικού Ναυτικού» και τας υπ’ αριθ. 1134/29.2.1932 και 18628/1139/19.4.1939 αποφάσεις Υ.Ε.Ν. «περί αναθέσεως λιμενικών καθηκόντων εις προϊσταμένους των κατά τόπους τελωνειακών αρχών», αποφασίζομεν. Καθορίζομεν ως κάτωθι την δικαιοδοσίαν και αρμοδιότητα των υπαλλήλων Λιμένος. Α΄.1)Περιοχή εντός της οποίας επεκτείνεται η δικαιοδοσία των υπαλλήλων λιμένος ορίζεται ο λιμήν ή όρμος ένθα εδρεύει η τελωνειακή αρχή εις ην έχει ανατεθή η άσκησις λιμενικών καθηκόντων και αι εκατέρωθεν του στομίου λιμένος ή μυχού του όρμου ακταί εις το ήμισυ της αποστάσεως μεταξύ της έδρας του υπαλλήλου λιμένος και της έδρας των εκατέρωθεν τούτου Λιμενικών Αρχών, Λιμενικών Σταθμών, ή Υπαλλήλων Λιμένων. 2.Οι υπάλληλοι Λιμένος εν τη ενασκήσει των ανατιθεμένων αυτοίς λιμενικών καθηκόντων δέον να εκτελούν τας διαταγάς και οδηγίας του Προϊσταμένου της Λιμενικής Αρχής εις την Περιφέρειαν της δικαιοδοσίας του οποίου υπάγονται. Δια πάσαν υπόθεσιν της αρμοδιότητός των απευθύνονται προς την Προϊσταμένην Λιμενικήν Αρχήν. Προς τας υπηρεσίας Υ.Ε.Ν. αναφέρονται απ’ ευθείας εφ’ όσον ήθελον διαταχθή ειδικώς προς τούτο. Εις την περίπτωσιν ταύτην τας απαντητικάς των αναφοράς αποστέλλουσιν εν αντιγράφω και εις την προϊσταμένην Λιμενικήν Αρχήν. Προκειμένου περί της υπηρεσίας του Ν.Α.Τ. και των λοιπών ασφαλιστικών ιδρυμάτων Ε.Θ. απευθύνονται απ’ ευθείας προς αυτά. Β΄.Οι υπάλληλοι επί του λιμένος εκπληρούν κατά τας κειμένας διατάξεις τα Λιμενικά καθήκοντα τα αφορώντα εις α)Την αστυνομίαν των λιμένων και των ακτών της περιοχής των κατά τας διατάξεις του Δ/τος της 4 Ιαν. 1834 «περί λιμενικών αρχών» και των εκάστοτε σχετικών νόμων και Δ/των, εκδίδοντες τας προς τούτο αναγκαίας αστυνομικάς Διατάξεις. β)Την αστυνομίαν των πλοίων και της ναυσιπλοΐας κατά τας διατάξεις των Δ/των περί αστυνομίας της Εμπορικής Ναυτιλίας και των εκάστοτε σχετικών Νόμων και Δ/των των αφορώντων την ασφάλειαν των πλοίων και της ναυσιπλοΐας. (Αντί της σελ. 73) Σελ. 73(α) Τεύχος 654-Σελ. 95 Λιμεναρχεία 20.Β.α.12-14 γ)Τα ναυάγια, τας αβαρίας και ναυαγιαιρέσεις διεξάγοντες τας προς βεβαίωσιν των περιστάσεων και των αιτίων των ναυτικών ατυχημάτων εν τη ναυσιπλοΐα απαιτουμένας ανακρίσεις, ακολουθούντες εν προκειμένω τας οδηγίας της Προϊσταμένης Λιμενικής Αρχής. δ)Την αστυνομίαν της θαλασσίας αλιείας κατά τας περί ταύτης ειδικάς διατάξεις. ε)Την εν τη περιφερεία της δικαιοδοσίας των ενέργειαν ανακρίσεως, έχοντες πάντα τα δικαιώματα και τα καθήκοντα ανακριτικών υπαλλήλων και θεωρούμενοι ως τοιούτοι εν τη εκτελέσει εν γένει της υπηρεσίας των. Ούτοι ασκούσιν ενώπιον του αρμοδίου Πταισματοδικείου και καθήκοντα δημοσίου κατηγόρου δια τα εν τη περιφερεία της δικαιοδοσίας των διαπραττόμενα πταίσματα. ζ)Την βεβαίωσιν των φαρικών και αγκυροβολίας τελών και των υγειονομικών δικαιωμάτων. η)Την εν ελλείψει ειδικού υγειονόμου υγειονομικήν υπηρεσίαν του λιμένος. θ)«Εις την έκδοσιν και εξόφλησιν ναυτολογίων Ελληνικών πλοίων και πλοιαρίων, μηχανοκινήτων ή μη και την ενέργειαν μεταβολών συγκεκροτημένων πληρωμάτων επί των πλοίων τούτων, εφ’ όσον προβλέπεται υπό του εκάστοτε ισχύοντος Κανονισμού του ΝΑΤ εγκρινομένου δι’ αποφάσεως του Υπουργού Εμπορικής Ναυτιλίας». Το εδάφ. θ΄ αντικαταστάθη ως άνω δια της υπ’ αριθ. 46418/5336 της 24 Ιουλ./10 Αυγ. 1950 (ΦΕΚ Β΄ 128) αποφ. Υ.Ε.Ν. ι)Την υπηρεσίαν του Ναυτικού Απομαχικού Ταμείου και των Ασφαλιστικών Ιδρυμάτων Ε.Θ. ια)Την σύνταξιν των στατιστικών δελτίων κατά τας περί τούτων ειδικάς διατάξεις και οδηγίας. ιβ)Πάσαν άλλην υπηρεσίαν ανατιθεμένην αυτοίς παρά του Υπουργού Εμπορικής Ναυτιλίας. 